1. **ชื่อโครงการ/กิจกรรม**

 โครงการอบรมเชิงปฏิบัติการ “สถิติสำหรับงานวิจัยในชั้นเรียนเพื่อครู”

1. **หลักการและเหตุผล**

การจัดการศึกษาเป็นกระบวนการที่สำคัญที่สุดในการเตรียมและพัฒนาคนให้สอดคล้องกับการเปล่ียนแปลงของสังคม ทำให้ผู้ที่เกี่ยวข้องกับการจัดการศึกษาไม่ว่าจะเป็นครูนักเรียนต้องปรับเปล่ียนพฤติกรรมการเรียนการสอนให้ทันต่อการเปลี่ยนแปลงของสังคม ทันต่อความรู้ที่เกิดขึ้นใหม่อยู่ตลอดเวลา การวิจัยในชั้นเรียนมีความสำคัญต่อวงการวิชาชีพครูเป็นอย่างยิ่ง เนื่องจากครูจำเป็นต้องพัฒนาหลักสูตร วิธีการเรียนการสอน การจูงใจให้ผู้เรียนเกิดความอยากรู้อยากเรียน การพัฒนาพฤติกรรมผู้เรียน การเพิ่มผลสัมฤทธิ์การเรียน และการสร้างบรรยากาศการเรียนรู้ เพื่อให้เกิดการเรียนรู้ได้อย่างมีประสิทธิภาพ

 ดังนั้น ครูยุคใหม่ต้องมีความรู้ทักษะการวิจัย เพราะการวิจัยเป็นกระบวนการศึกษาที่เป็นวิทยาศาสตร์ที่น่าเชื่อถือ เพื่อให้ได้ความรู้หรือสิ่งประดิษฐ์ใหม่ ๆ ครูในฐานะผู้สอนหรือฝ่ายปฏิบัติที่มีความใกล้ชิดกับสถานการณ์จริง รู้ซึ้งถึงปัญหาจริง ๆ ที่มีอยู่ เช่น ปัญหาด้านการเรียนการสอน ปัญหาด้านการประพฤติของนักเรียน ฯลฯ ปัญหาดังกล่าวเป็นปัญหาที่พบเห็นอยู่เป็นประจำ แต่ไม่ได้รับการแก้ไขให้ถูกวิธี

 โครงการอบรมเชิงปฏิบัติการ “สถิติสำหรับงานวิจัยในชั้นเรียนเพื่อครู” จึงมีวัตถุประสงค์เพื่อจัดอบรมให้ครูผู้สอนได้มีทักษะการใช้สถิติเพื่อสนับสนุนงานวิจัยในชั้นเรียน ซึ่งผู้ร่วมอบรมจะได้นำองค์ความรู้จากการอบรมไปใช้ประกอบการวิจัยในชั้นเรียนของตนได้อย่างมีประสิทธิภาพ

1. **วัตถุประสงค์**

 3.1 เพื่อให้ผู้ร่วมอบรมสามารถใช้สถิติพื้นฐานสำหรับงานวิจัยในชั้นเรียนได้

 3.2 เพื่อเสริมสร้างการรับรู้ของกลุ่มครูผู้สอนต่อศักยภาพการบริการวิชาการของคณะวิทยาศาสตร์และเทคโนโลยีอุตสาหกรรมมากยิ่งขึ้น

1. **ระยะเวลา/สถานที่ดำเนินการ**

 วันที่ 20 ตุลาคม 2565 เวลา 8.30 – 16.30 น.

 สถานที่ ห้องปฏิบัติการคอมพิวเตอร์ มหาวิทยาลัยสงขลานครินทร์ วิทยาเขตสุราษฎร์ธานี

1. **กลุ่มเป้าหมาย**

 ครูจำนวน 40 คน

1. **ลักษณะกิจกรรม**

|  |  |  |
| --- | --- | --- |
| **เนื้อหา** | **เวลา** | **รูปแบบกิจกรรม** |
| สถิติพรรณนา(การจัดการ สรุป และนำเสนอข้อมูล) | 9.00 – 12.00 น. | ปฏิบัติการคอมพิวเตอร์(โปรแกรม Excel และ SPSS) |
| การเปรียบเทียบคะแนนก่อนเรียน-หลังเรียน | 13.00 - 14.00 น. |
| การเปรียบเทียบคะแนนของผู้เรียนหลายกลุ่ม | 14.00 – 16.00 น. |

1. **ผู้รับผิดชอบโครงการ/กิจกรรมหลัก**

 7.1 ดร.ณัฐพร ทองศรี

 7.2 ดร.จริยา เสกสรรค์

1. **งบประมาณ**

|  |  |
| --- | --- |
| รายการ | เป็นเงิน (บาท) |
| หมวดค่าใช้สอย |  |
| ค่าอาหารว่าง 2 มื้อ มื้อละ 25 บาท จำนวน 42 คน  | 2,100 |
| ค่าอาหารวิทยากร 1 มื้อ มื้อละ 60 บาท จำนวน 2 คน  | 120 |
| \*เกียรติบัตร (online) |  |
| รวม (สองพันสองร้อยยี่สิบบาทถ้วน) | 2,220 |

1. **ผลที่คาดว่าจะได้รับ**

9.1 ผู้ร่วมอบรมสามารถใช้สถิติพื้นฐานสำหรับงานวิจัยในชั้นเรียนได้

9.2 ผู้ร่วมอบรมรับรู้เกี่ยวกับการให้บริการวิชาการของคณะวิทยาศาสตร์และเทคโนโลยีอุตสาหกรรมมากยิ่งขึ้น